**BICIKLISTIČKA RUTA EUROVELO 13**

**na području Općine Podravska Moslavina**

Na području Općine Podravska Moslavina protežu se dvije biciklističke rute koje pripadaju EuroVelo rutama ( Ruta Drava koja pripada EuroVelo 13 te Ruta Dunav koja pripada EuroVelo 6). Ruta Drava koja pripada Ruti EuroVelo 13 odvaja se od državne ceste broj 34 i nastavlja na nerazvrstanim cestama Općine Podravska Moslavina. U Ulici J. J. Strossmayera između kućnih brojeva 31 i 34 Ruta EuroVelo 13 proteže se nerazvrstanom cestom do Ulice Podravlje, gdje se nastavlja do kraja Ulice Podravlje i dalje neutvrđenom cestom uz rijeku Dravu do Ulice J. J. Strossmayera , do kućnog broja 148 i dalje u smjeru Martinaca Miholjačkih tucaničkom cestom paralelnom sa tokom rijeke Drave.

Dužina Rute EuroVelo 13 područjem Republike Hrvatske protežu se u dužini od 104,80 km., a kroz područje Općine Podravska Moslavina proteže se tucaničkim i neuređenim kolnikom u dužini od 7, 2 km dok nastavak Rute ide lokalnom cestom broj 44001 u dužini od 1.900 metara, čiji je kolnik asfaltni i dalje u smjeru Virovitičko-podravske županije državnom cestom broj 34.